Lav et referat af nedenstående tekst:

Tekst:
Johnny Hansen har i mange år kørte landevejene tynde med Kandis for at spille koncerter. Det har Sussi og Leo også, og de er ofte stødt på hinanden og spillet de samme steder, og på den måde har de kendt hinanden i mange år. Men de kom særligt tæt på hinanden i 2021, da de sammen deltog i "Fangerne på fortet". Nu mindes Johnny Hansen den afdøde Leo, og det er ikke uden selv at blive en smule rørt. - Selvom vi ikke render hinanden på dørene hele tiden, har vi da holdt kontakt. Uanset hvad, er det da hårdt at miste en fra holdet. Taler stadig i nutid Tilbage i 2021 da Sussi og Leo fejrede deres 50 års jubilæum i forsamlingshuset i Sdr. Saltum, var Johnny Hansen med til festen, inden han selv skulle ud at spille. Han overværede, hvordan parret blev gift igen. - De er jo fantastiske til at tage initiativ til mange ting, vi andre nok aldrig ville få gjort. Men det vidner om det drive og entusiasme, de har om tingene, siger Johnny. Under det meste af interviewet taler Johnny i nutid. Han er stadig ikke helt klar til at tale i datid, når det handler om Leo. - Jeg har sms'et med Sussi mens Leo har været syg, og sidst han var indlagt skrev jeg til hende, at hun skulle hilse at sige, at når han kom hjem fra hospitalet, så ville jeg komme og drikke en bajer med ham. Nåede du så det? - Nej. Det er altid hårdt at miste nogen, man kender.

Referat:
Johnny havde en bajer til gode med Leo. Det bliver ikke i det her liv, de får den sammen.